Den ortodokse kirke i Norge

Den ortodokse kirke er i Norge representert med menigheter av flere av dens delkirker. Lengst historie har den russisk-ortodokse kirke i Norge. Begrepet "Den ortodokse kirke i Norge" er et tvetydig begrep. I denne oversikten betyr det "alle ortodokse menigheter i Norge", men formelt sett er dette det registrerte navnet på den første ortodokse menigheten i Norge: "Den ortodokse kirke i Norge" var det navnet menigheten ble registrert under i 1931. Senere fikk den utvidelsen til "Den ortodokse kirke i Norge -  Hellige Nikolai Menighet".

Den bulgarsk-ortodokse kirke 
Det bulgarsk-ortodokse bispedømmet med ansvar for Norge er Vest- og Mellom-Europa eparki med sete i Berlin. Det fins en menighet i Oslo (St. Kiril og St. Metodij). I 2022 hadde kirken 278 tilskuddstellende medlemmer i Norge.

Den gresk-ortodokse kirke 

Det gresk-ortodokse bispedømmet med ansvar for Norge er Sverige og hele Norden bispedømme med sete i Stockholm. Det ligger under den økumeniske patriark av Konstantinopel. Det fins en menighet i Oslo (Maria bebudelse). I 2022 hadde Den greske ortodokse menighet, Evangelismos tis Theotokou, 2192 tilskuddstellende medlemmer.

Den rumensk-ortodokse kirke 
Det rumensk-ortodokse bispedømmet med ansvar for Norge er Nord-Europa bispedømme med sete i Stockholm. Det ligger under Tyskland, Sentral- og Nord-Europa metropolitanbispedømme med sete i Nürnberg. Det fins menigheter i Bergen (Kristi himmelfart og de hellige martyrer Filofteia av Argeș, Tatiana av Craiova og Suniva av Bergen), Oslo (De hellige martyrer Ioan Românul og Hallvard), Stavanger (Maria bebudelse og de helliger hierarker Calinic av Cernica og Swithun av Winchester), Trondheim og Ålesund. Kirka hadde i 2011 omtrent 400 registrerte medlemmer i Norge.

Den russisk-ortodokse kirke 
Den russisk-ortodokse kirke har allerede en forholdsvis lang historie i Norge. Helt siden vikingtiden har det vært politiske og kulturelle forbindelser mellom Norge og sentrene for ortodoks kristendom (f.eks. Kiev). Den eldste ortodokse bygningen på norsk jord er St. Georgs kapell i Neiden, som ble reist av Trifon av Petsamo i 1565, mens han misjonerte blant skoltesamer. (Denne bygningen er sentrum for en skoltesamisk "kirkeforening" i Neiden, som igjen er en del av Hl. Nikolai menighet.

Antallet russisk-ortodokse troende i Norge økte etter oktoberrevolusjonen, som førte mange russiske flyktninger til Norge. Disse ble først tatt vare på av den russisk-ortodokse presten i Stockholm. Den første norske menigheten, Den ortodokse kirke i Norge - Hellige Nikolai menighet, ble etablert i Oslo i 1931. Den var inntil nylig del av eksarkatet for ortodokse menigheter av russisk tradisjon i Vest-Europa (med sete i Paris) og har ca 1200 medlemmer),er  fra begynnelsen av 2019 flyttet over til Beorgrads Patriarkat, Den serbiske Ortodokse Kirke, og er en del av det serbiske stiftet for Storbritannia og Skandinavia ledet av biskop DOSITEJ. . Hellige Olga menighet, som er en stavropegial menighet direkte underlagt patriarken av Moskva, ble grunnlagt i 1996.

I dag fins i alt 14 russisk-ortodokse menigheter:
 Underlagt den økumeniske patriarkens eksark for Vest-Europa
 
 

 
 
 Oslo (Hellige Hallvard kirkeforening) direkte underlagt det økumeniske patriarkens eksarkat for Vest-Europ
 

 Del av Moskva-patriarkatet
 Bergen (Kristi åpenbaring; stavropegial)
 Kirkenes (Hellige Trifon; underlagt eparken av Murmansk)
 Oslo (Hellige Olga; stavropegial)
 Stavanger (Hellige Irina; stavropegial)
 Svalbard (stavropegial)
 Tromsø (stavropegial)
 Trondheim (Hellige Anna; stavropegial)

Totalt var det per 2011 omtrent 4000 registrerte medlemmer i russisk-ortodokse menigheter, hvorav 3000 under Moskva-patriarkatet.

Den serbisk-ortodokse kirke 
Det serbisk-ortodokse bispedømmet med ansvar for Norge er Storbritannia og Norden eparki med sete i Stockholm. Det fins menigheter i Bergen, Kristiansand (Hellige Demetrios av Thessaloniki), Oslo (Hellige Vasilije Ostroski), Porsgrunn og Trondheim. Kirka hadde i 2011 omtrent 3000 registrerte medlemmer i Norge. Hit hører også Den ortodokse Kirke i Norge fom januar 2019.

 Bergen (Kirkeforeningen til ære for Hl. Sunniva av Selja opprettet 1994) under Hl. Nikolai menighet i Oslo
 Bodø (Kirkeforeningen til ære for Kristi frembærelse i Tempelet, opprettet 2008) under Hl. Nikolai i Oslo
 Bygstad (Johnsegardsakademiet, opprettet 2005) under hl. Nikolai i Oslo
 Neiden (Kirkeforeningen ved St. Georgs kapell fra 1565) under hl. Nikolai i Oslo
 Oslo (Hl. Nikolai menighet, opprettet 1931) med ca 1200 medlemmer
 Sandnes (Kristi forklarelses menighet opprettet1998) under hl. Nikolai i Oslo 
 Hurdal (Hl. Trifon kloster, opprettet 1985) under hl. Nikolai i Oslo

Ikke-kanoniske ortodokse kirker 
Mellom 1992 og 2000 eksisterte den norske ortodokse kirke, men denne var ikke i kommunion med noen av den ortodokse kirkas delkirker.

Referanser

Se også 
 Den orientalsk-ortodokse kirke i Norge

Eksterne lenker 
 Den gresk-ortodokse kirke i Norge
 Den rumensk-ortodokse kirke i Norge
 Den ortodokse kirke i Norge (Konstantinopel-patriarkatet)
 Den russisk-ortodokse kirke i Norge (Moskva-patriarkatet)
 Den serbisk-ortodokse kirke i Norge
 Hellige Demetrios av Thessaloniki kirke i Kristiansand
Hl. Trifon Skita:  www.ortodoks.org